"โจ๊กสามย่าน" โจ๊กที่ข้าวไม่เละ เครื่องเยอะ รสชาติลงตัว !!

ก่อนอื่นต้องขอเล่าว่า เคยทานโจ๊กสามย่านที่ตั้งอยู่ริมถนน ตรงข้ามจามจุรีย์ Square เมื่อนานมาแล้ว ปัจจุบันร้านตรงนั้นได้ย้ายร้านไปอยู่อุดมสุข ส่วนตัวเปิดหาข้อมูลดูว่าแถวๆ สามย่านยังคงมีร้านโจ๊กอีกร้านที่เป็นโจ๊กสามย่านเหมือนกัน โดบเปิดมานานแล้วเหมือนกันและรู้สึกว่าจะเป็นญาติกับร้านแรกเสียด้วย จึงหาโอกาสมาลองทานสักหน่อย.... ตัวร้านตั้งอยู่ในตลาดสามย่าน ซอยจุฬาลงกรณ์ 11 สังเกตป้ายหน้าร้านหรือตรงที่มีคนมุงๆ กันอยู่ ตัวร้านเป็นห้องแถวห้องเดียว ข้างในติดแอร์มีที่นั่งประมาณ 7-8 โต๊ะ บางครั้งอาจจะต้องแชร์โต๊ะหรือยืนรอเพื่อนั่งกันทีเดียว การบริการของทางร้านใช้ได้ ความสะอาดค่อนข้างธรรมดา โต๊ะมีความมันและยังมีเศษกระดาษบนพื้นบ้าง โจ๊กของทางร้านทำกันหม้อต่อหม้อ โดยทำกันข้างหน้าร้าน ตอนเข้ามา สำหรับโจ๊กมีเครื่องให้เลือกใส่หลายอย่างทั้ง หมูสับ เครื่องใน ไข่ ไข่เยี่ยวม้า สำหรับวันนี้ได้ลองสั่ง

1. โจ๊กธรรมดา ใส่ทุกอย่าง ตัวเนื้อโจ๊กของทางร้านจะไม่เนียนเสียทีเดียว ยังคงเป็นเม็ดๆ ซึ่งโดยส่วนตัวชอบลักษณะนี้ครับ เครื่องใน และหมูบะช่อ ที่ใส่มาอร่อยมาก พอดี ใส่ซอสลงไปนิด ทานแล้วอร่อยสมชื่อครับ
2. โจ๊กใส่ไข่เยี่ยมม้า ชามนี้เพื่มราคาจากชามที่แล้วไปหน่อย มีไข่เยี่ยวม้าใส่มา 2 ลูก รสชาติคล้ายๆ ชามที่แล้ว  แต่มีรสและกลิ่นของไข่เยี่ยวม้า อร่อยอีกเช่นกัน

โดยรวม ร้านนี้เป็นร้านโจ๊กชื่อดัง ใครๆ ก็ต้องรู้จัก การบริการใช้ได้ ความสะอาดธรรมดา ราคาเหมาะสม รสชาติอาหารอร่อย เพื่อนๆ ผ่านมาลองมาทานกันนะครับ !! 